Кортни Лав

**Кортни Мишел Лав**  (моминско **Харисон**; родена на 9 јули 1964 година) е американска пејачка, гитаристка, текстописец и глумица. Била активна во алтернативната и гранџ музиката во 1990-тите, а нејзината кариера трае четири децении. Се прославила како главен вокал и ритам гитарист на алтернативниот рок бенд Hole, кој го основала во 1989 година. Голем публицитет стекнала со нејзиниот брак со фронтменот од Нирвана, Курт Кобејн. Во 2020 година, *NME* ја прогласил за една од највлијателните пејачки во алтернативната музика во последните 30 години.

## Живот и кариера

### 1964–1982: Детство и образование
Кортни Мишел Харисон е родена на 9 јули 1964 година во Сан Франциско. Кортни Лав има кубанско, англиско, германско, ирско и велшко потекло. Од следните бракови на мајка ѝ, Лав има две помали полусестри, тројца помлади полубраќа (од кои едниот починал во детството) и еден посвоен брат.  

Кортни Лав детството го поминала во Хејт-Ешбери, Сан Франциско, додека нејзините родители не се развеле во 1970.  Во 1970 година, со мајка ѝ се преселила во руралната заедница Маркола, Орегон каде што мајка ѝ се премажила со учителот Френк Родригес, кој законски ја посвоил Кортни. Кортни посетувала училиште во Монтесори во Јуџин, Орегон.  На деветгодишна возраст, еден психолог забележал дека покажува знаци на аутизам.  

Во 1972 година, мајка ѝ се развела од Родригес, и повторно се омажила за спортскиот новинар Дејвид Менели и се преселиле во Нелсон, Нов Зеланд. Кортни се запишала на колеџот за девојки во Нелсон, но набрзо била избркана поради недолично однесување. Во 1973 година, Керол ја испратила Кортни назад во Портланд, Орегон, за да ја одгледа нејзиниот поранешен очув и други семејни пријатели.  На 14-годишна возраст, Лав била уапсена за кражба во стоковна куќа во Портланд  и била задржана во младинскиот поправен дом Хилкрест во Салем.  Додека била во Хилкрест, почнала да слуша музика од Пети Смит, Runaways и Pretenders, кои подоцна ја инспирирале да основа свој бенд. Кон крајот на 1979 променила неколку згрижувачки семејства,  по што целосно се отуѓила од нејзината мајка. Во 1980, Кортни Лав поминала два месеци во Јапонија каде што работела како топлес танчерка, но била депортирана и ѝ бил одземен пасошот. Се вратила во Портланд и почнала да работи во стриптиз клуб,  каде што го зела презимето Лав (Love) за да го скрие својот идентитет; а подоцна го усвоила Лав како свое презиме. Работела чудни работи, како на пример диџеј во геј диско. Лав рекла дека ѝ недостигаат социјални вештини, но ги научила додека посетувала геј клубови и поминувала време со траветисти. Во овој период, се запишала на Државниот универзитет во Портланд, и почнала да студира англиски јазик и филозофија.

Во 1981 година, Кортни наследила пари што ѝ го оставиле баба ѝ дедо ѝ по мајка, кои ги искористила за да замине во Даблин каде што живеел нејзиниот биолошки татко. Таму на Тринити колеџот два семестри посетувала курсеви по теологија.  Во Даблин, Кортни Лав го запознала музичарот Џулијан Коуп. На Коуп му се допаднала Лав и ѝ понудил да седи во неговиот дом во Ливерпул во негово отсуство. Отпатувала за Лондон, каде ја пречекал нејзиниот пријател и иден колега од бендот, Робин Барбур, од Портланд. Потсетувајќи се на понудата од Коуп, Лав и Барбур се преселиле во домот на Коуп заедно со неколку други уметници. 

Во јули 1982 г., Кортни Лав се вратила во САД. Кон крајот на 1982 година, присуствувала на концертот на Faith No More во Сан Франциско и ги убедила членовите да ѝ дозволат да им се придружи како пејачка.  Групата снимила материјал со Лав како вокал, но ја отпуштил поради тоа што бендот сакал „машка енергија“. Кортни Лав повторно почнала да работи како еротска танчерка, прво во Тајван, а потоа во Хонгконг.  Според кажувањата на Лав, таа првпат користела хероин додека работела во Хонгконг, бидејќи мислела дека е кокаин. Додека сè уште била издрогирана, богат машки клиент побарал од неа да замине со него на Филипините и ѝ дал пари за да купи нова облека. Таа ги искористила парите за да купи авионска карта за САД.

### 1983–1987: Рани музички проекти и филм
На 19-годишна возраст, преку мајката на нејзиното тогашно момче, Кортни Лав се вработила во студиото Парамаунт како чистачка на одделот за гардероба. Потоа, се вратила во Портланд, каде што со нејзините пријатели Урсула Вер и Робин Барбур работела на краткотрајни музички проекти. По средбата со Кет Бјеланд во ноќниот клуб Сатирикон во 1984 г., заедно ја формирале групата Pagan Babies. Во јуни 1985 се преселиле во Сан Франциско каде што им се придружиле басистката Џенифер Финч и тапанарот Џенис Танака. Групата свирела на неколку хаус журки и снимила едно демо од 4 песни, а кон крајот на 1985 се распаднала.   Кортни заминала за Минеаполис каде што работела како промотор на концерти а потоа се вратила во Калифорнија. 
алт=A woman posed for a photo staring into the camera|десно|мини| Кортни Лав во филмот ''Straight to Hell'', 1986 година
Откако одлучила повеќе да се насочи на актерство, Кортни Лав се запишала на Уметничкиот институт во Сан Франциско  и студирала филм кај експерименталниот режисер Џорџ Кучар, а се појавила во еден од неговите кратки филмови, *Клуб Ватикан.* Таа посетувала и експериментални театарски курсеви во Оукленд, каде била подучувана од Вупи Голдберг. Во 1985 година, Лав поднела снимка на аудицијата за улогата на Ненси Спунген во биографскиот филм Сид Вишос - *[[Сид и Ненси]]* (1986), и добила мала споредна улога. По снимањето на *Сид и Ненси* во Њујорк, работела на едно шоу на Тајмс Сквер и сквотирала во социјалниот центар ABC No Rio и Pyramid Club во Ист Вилиџ.  Истата година, Кокс ѝ ја доделил главната улога во неговиот филм *[[Директно во пеколот (филм)|Директно во пеколот]]* (1987), шпагети вестерн со Џо Страмер, Денис Хопер и Грејс Џонс во главните улоги, снимен во Шпанија во 1986 година. Филмот бил слабо оценет од критичарите, но го привлекол вниманието на Енди Ворхол кој ја повикал Кортни Лав да глуми во епизода од *[[Петнаесет минути на Енди Ворхол|Енди Ворхоловите Петнаесет минути]]*. Таа, исто така, се појавила на музичкото видео на Рамонс од 1988 година за „I Wanna Be Sedated“, како невеста меѓу десетиците гости на забавата.  

Кортни Лав ја напуштила својата актерска кариера во 1988 година и продолжила да работи како стриптизерка во Орегон, каде што била препознаена од клиентите во еден бар во малиот град МекМинвил.  Ова ја поттикнало Лав да се изолира, и се преселила во Енкориџ каде што живеела три месеци а за да ги плати сметките работела во стриптиз-клуб што го посетуваат локални рибари.

### 1988–1991: Почетоците на Hole
алт=Woman in dress playing guitar, with a man in background|лево|мини|307x307пкс| Кортни Лав на настап со Hole, 1989 година
Кон крајот на 1988 година, Кортни Лав научила да свири гитара и се преселила во Лос Анџелес, каде објавила оглас во еден локален музички весник: „Сакам да основам бенд. Врз мене влијаеа Биг Блек, Соник Јут и Флитвуд Мек.“ Во 1989 година, на Лав и се придружиле гитаристот Ерик Ерландсон; басистката Лиза Робертс, нејзината соседка; и тапанарката Керолин Ру, која ја запознала на концерт на Гвар. Кортни Лав бендот го нарекла Hole по реченица од *[[Медеја (Еврипид)|Медеја]]* од Еврипид  („Има дупка што пробива право низ мене“)  и разговор во кој нејзината мајка ѝ рекла дека не може да живее „со дупка што минува низ неа“.  На 23 јули 1989 година, во Лас Вегас Лав се омажила за вокалот на Leaving Trains Џејмс Мореланд;  бракот бил поништен истата година. Подоцна изјавила дека Мореланд бил травестит и дека се венчале „на шега“.  По формирањето на Hole, Лав и Ерландсон имале романтична врска која траела повеќе од една година.

Во почетните фази на Hole, Лав продолжила да работи во стриптиз клубови низ Холивуд и заштедила пари за да купи опрема за бендот и комбе за турнеи, а во тоа време вежбала во холивудско студио кое ѝ го позајмиле Red Hot Chili Peppers. Hole првиот концерт го имала во ноември 1989 во рок клуб во централен Холивуд. Нивниот деби-сингл, „Retard Girl“, бил издаден во април 1990 година. Hole се појавила на насловната страница на *Flipside*, панк фанзин со седиште во Лос Анџелес. На почетокот од 1991 година, го издале својот втор сингл, " Dicknail ".

Првиот студиски албум на Hole, *Pretty on the Inside бил* објавен во септември 1991 година.

*Pretty on the Inside* добил генерално позитивен критички прием од инди и панк-рок критичарите  и од *Spin* бил прогласен за еден од 20-те најдобри албуми на годината.  Феминистичката наклонетост на албумот навела многумина да го означат бендот како дел од движењето riot grrrl. Бендот за да ја поддржи плочата направил турнеја за поддршка на плочата, како предгрупа на Mudhoney во Европа; и Smashing Pumpkins во Соединетите Американски Држави.

За време на турнејата, Кортни Лав накратко се забавувала со фронтменот на Smashing Pumpkins, Били Корган  а потоа со фронтменот на Нирвана, Курт Кобејн. Според Лав, таа за прв пат го запознала Кобејн на концерт на Dharma Bums во Портланд,   Некаде кон крајот на 1991 година, Лав и Кобејн повторно се запознале преку Џенифер Финч, една од долгогодишните пријатели на Лав и поранешни колешки од бендот.  Лав и Кобејн во 1992 година станале пар.

### 1992-1995: Брак со Курт Кобејн, ''Живеј низ ова'' и пробив
Набргу по завршувањето на турнејата за *Pretty on the Inside*, Лав се омажи за Кобејн на плажата Ваикики во Хонолулу, Хаваи, на 24 февруари 1992 година. Таа носеше фустан од сатен и тантела порано во сопственост на глумицата Френсис Фармер, а Кобејн носел карирани пижами. За време на бременоста на Лав, Hole ја снимил насловната нумера за „Over the Edge“ посветена на Wipers,  и го снимиле нивниот четврти сингл, „Beautiful Son“, издаден во април 1993 година. На 18 август, во Лос Анџелес се на парот им се родило единственото дете, ќерката Френсис Бин Кобејн. Тие се преселиле во Карнејшн, Вашингтон, а потоа и во Сиетл. 

Првото големо медиумско појавување на Кортни Лав било во септември 1992 година кога магазинот *Vanity Fair* објавил статија за Курт Кобејн насловена како „Чудна Љубов“.  Кобејн станал многу популарен по големиот успех на албумот од Нирвана *[[Nevermind]]*. Претходната година, Лав и Кобејн станале зависни од хероин; магазинот ги прикажал во лошо светло, наведувајќи дека Лав била зависна од хероин за време на бременоста. Одделот за деца и семејство од Лос Анџелес го истражувала случајот, а старателството на Френсис привремено ѝ било доделено на сестрата на Кортни Лав, Џејми. Лав тврдела дека погрешно ја цитирале и дека се откажала од хероин во текот на првиот триместар, веднаш откако открила дека е бремена.   Лав подоцна рекла дека статијата имала сериозни последици за нејзиниот брак и менталната состојба на Кобејн,   наведувајќи дека тоа било фактор за неговото самоубиство две години подоцна. 
[алт=Woman playing guitar and screaming into microphone|лево|мини| Кортни Лав на настап со Hole во [Мелбурн, 1995 година]]
Во октомври 1993 година, Hole го снимила нивниот втор албум, *Live Through This*, во Атланта. Албумот бил објавен на 12 април 1994 година, една недела по смртта на Кобејн кој се самозастрелал во заедничкиот дом со Лав во Сиетл, додека таа била на рехабилитација во Лос Анџелес. Следните месеци, Лав ретко се појавувала во јавноста, поминувајќи го времето во нејзиниот дом со пријателите и членовите на семејството. Посмртните останки на Кобејн биле кремирани, а неговата пепел Лав ја поделила на делови; некои ги чувала во плишано мече, а некои во урна. Во јуни 1994 година, отишла во будистичкиот манастир Намгјал во Итака, Њујорк и будистичките монаси церемонијално ја благословиле неговата пепел. Друг дел бил измешан со глина и од неа биле направени спомен-скулптури. На 16 јуни 1994 г., басистката на Hole, Кристен Фаф, починала од предозирање со хероин во Сиетл. За следната турнеја на бендот, Лав ја повикала канадската басистка Мелиса Ауф дер Маур.

*Live Through This* имал комерцијален и критички успех,    добил платинест RIAA сертификат во април 1995 година и добил бројни критички признанија. Успехот на плочата задно со самоубиството на Кобејн на Кортни Лав и донел голем публицитет, и во 1995 година новинарката Барбара Волтерс ја ставила на списокот на *10 најфасцинантни луѓе*.  Истовремено, нејзиното непредвидливо однесување на сцената и разните правни проблеми за време на светската турнеја на Hole од 1994 до 1995 година ја зголемиле нејзината медиумска присутност.

Во јануари 1995 година, Лав била уапсена во Мелбурн затоа што го попречила летот на Квантас откако се скарала со стјуардеса. На 4 јули 1995 година, на фестивалот Лолапалуза во Џорџ, Вашингтон, Лав фрлила запалена цигара кон музичарката Кетлин Хана а потоа ја удрила со тупаница во лице, тврдејќи дека Хана се пошегувала на сметка на нејзината ќерка. Обвинителството ја прогласило за виновна за напад и била осудена на посетување часови за управување со гнев. Во ноември 1995 година, обвинителството го отфрлило случајот кога двајца тинејџери ја тужеле Лав за наводно удирање со тупаници за време на концерт на Hole во Орландо во март 1995 година. Подоцна Лав рекла дека малку се сеќава на 1994-1995 година, бидејќи користела големи количини хероин и рохипнол во тоа време. 

### 1996–2002: Успех како глумица
По завршувањето на светската турнеја на Hole во 1996 година, Кортни Лав повторно почнала да се занимава со актерство, прво во мали улоги во биографскиот филм за Жан-Мишел Баскијат *[[Баскијат (филм)|Баскијат]]* и драмата *Feeling Minnesota* (1996), а потоа во главна улога како сопруга на Лери Флинт, Алтеа во филмот од Милош Форман од 1996 година, познат како *„[[Народот против Лери Флинт|Народот против]]* ''Лери Флинт''. Кортни Лав завршила со рехабилитацијата и на инсистирање на Форман престанала да користи хероин.  За нејзината изведба добила номинација на Златен глобус за најдобра глумица, и награда од Њујоршките филмски критичари за Најдобра споредна женска улога. Во овој период, Лав се појавила во рекламните кампањи за Версаче   и во пробивот на *[[Вог Италија|Vogue Italia]]*. По објавувањето на Народот против Лери Флинт, таа се забавувала со нејзиниот колега Едвард Нортон, со кого останала до 1999 година 

Кон крајот на 1997 година, Hole ги објавила компилациите *My Body, the Hand Grenade* и *The First Session*, на кои се наоѓал претходно снимен материјал. Во септември 1998 година, Hole го издала својот трет студиски албум, *Celebrity Skin*, кој се одликувал со остар моќен поп звук кој бил во спротивност со нивните претходни панк нумери. Лав рекла дека била под влијание на Нил Јанг, Флитвуд Мек и My Bloody Valentine при компонирањето на албумот.   Фронтменот на Smashing Pumpkins, Били Корган, се јавува како ко-текстописец на неколку песни.  бил добро прифатен од критичарите; *[[Ролинг Стоун]]* го нарече „пристапен, огнен и интимен - најчесто истовремено&nbsp;... обична плоча со гитара која е сѐ само не обична.“  *Celebrity Skin* бил на врвот на листите за „Најдобар на годината“ од *Spin* и *The Village Voice*. Биле номинирани за три Греми награди на 41-та церемонија.

Во 1999 година, Лав ја добила наградата Орвил Х. Гибсон за најдобар женски рок гитарист. Тогаш, глуми како партнерка на Џим Кери во биографскиот филм за Енди Кауфман *[[Човек на Месечината (филм)|Човекот на Месечината]]* (1999), а потоа имала улога на сопругата на Вилијам С. Бароуз, Џоан Волмер во *[[Бит (филм од 2000 година)|Beat]]* (2000) заедно со Кифер Сатерленд. Лав била избрана да ја толкува главната улога во научнофанатастичниот хорор филм од Џон Карпентер, *[[Духовите на Марс|Духовите од Марс]]*, но се повлекла откако го повредила стапалото. Ја тужела поранешната сопруга на нејзиното тогашно момче, Џејмс Барбер, за која Лав тврдела дека ѝ ја нанела повредата прегазувајќи ѝ го стапалото со нејзиното Волво. Следната година, глумела во филмот *[[Џули Џонсон (филм)|Џули Џонсон]]* (2001) Потоа добила улога во трилерот „ *[[Заробени (филм од 2002 година)|Заробена]]* “ (2002), заедно со Кевин Бејкон и Шарлиз Терон.

### 2003–2008: Соло кариера и правни проблеми
Во февруари 2003 година, Лав била уапсена на аеродромот Хитроу поради попречување на летот. Во октомври, била уапсена во Лос Анџелес откако скршила неколку прозорци од домот на нејзиниот продуцент и тогашен партнер Џејмс Барбер, и била обвинета дека била под дејство на контролирана супстанција; ова резултирало со тоа што привремено го изгубила старателството над нејзината ќерка.

По распадот на Hole, Лав започнала да компонира со текстописецот Линда Пери, а во јули 2003 година потпишала договор со Virgin Records. Набргу потоа, во Франција, започнала да го снима својот дебитантски соло албум, *America's Sweetheart*. Virgin Records го издала *America's Sweetheart* во февруари 2004 година. Албумот бил продаден во помалку од 100.000 примероци. Лав подоцна изразила жалење за плочата, и дека смета нејзините проблеми со дрогата во тоа време се виновни за слабата продажба.

На 17 март 2004 година, Лав се појави на *Шоуто со Дејвид Летерман* за да го промовира *American's Sweetheart*. Го привлекла вниманието на медиумите откако повеќепати ја подигнала кошулата, истрчала пред Летерман и седнала на неговото биро. Неколку часа подоцна, во раните утрински часови на 18 март, Лав била уапсена на Менхетен затоа што наводно удрила фан со држач за микрофон за време на концерт во Ист Вилиџ. Била ослободена за неколку часа и настапила на закажаниот концерт следната вечер. Четири дена подоцна, неколку пати се јавила во *[[Шоуто на Хауард Стерн]]*, и во разговорите со Стерн пренесувани во живо рекла дека немало инцидент и дека на глумицата Наташа Лион, која била на концертот, наводната жртва ѝ рекла дека ѝ платиле 10.000 долари за да поднесе лажна тужба за да ја уапсат на Лав.

На 9 јули 2004 г., нејзиниот 40-ти роденден, Лав била уапсена затоа што не се појавила на суд за обвиненијата од март 2004 г., и била однесена во болницата Белви, наводно некохерентна, каде што била ставена под 72-часовен надзор. Според полицијата, се сметало дека е потенцијално опасна за себе, но се установило дека е ментално здрава и два дена подоцна била пуштена во установа за рехабилитација. Кортни Лав била прогласена за виновна во октомври 2004 година за лошо однесување за инцидентот во Ист Вилиџ.
алт=Woman in corset holding microphone onstage|десно|мини| Кортни Лав на настап во Лондон, 2007 година
Откако Кортни Лав се појавила на комично шоу во кое се потсмевала на Памела Андерсон во август 2005 г., каде се појавила пијана и разбушавена, привлекла дополнително медиумско внимание. Една рецензија вика дека Лав „се однесува како да припаѓа во институција“. Шест дена по емитувањето, Лав била осудена на 28-дневна програма за рехабилитација поради тоа што била под влијание на контролирана супстанција, со што ја прекршила нејзината условна казна. За да избегне затворска казна, ја прифатила дополнителната казна за рехабилитација од 180 дена во септември 2005 година. Во следните интервјуа, Лав рекла дека била зависна од супстанции, како лекови на рецепт, кокаин и крак кокаин. Таа рекла дека откако ја завршила рехабилитацијата во 2007 година била постојано трезна и ја навела будистичката практика Сока Гакаи (која ја започнала во 1988 година)  како составен дел на нејзината трезвеност. 

Среде правните проблеми, Лав ја напишала полуавтобиографската манга, *Принцезата Аи* (јапонски : プリンセス·アイ物語), со Сту Леви, издадена во три тома во Соединетите Американски Држави и Јапонија во периодот од 2004 до 2006 година.  Во 2006 година, Лав ги објавила мемоарите, *Dirty Blonde*, и започнала со снимање на нејзиниот втор соло албум, *How Dirty Girls Get Clean.* Песните и демо снимките за албумот протекле на интернет во 2006 година, а документарниот филм, *[[Враќањето на Кортни Лав]]*, со детали за изработката на албумот, се емитувал на британската телевизиска мрежа More4 есента истата година.

### 2009–2012: Повторно обединување на Hole и визуелна уметност
алт=Two women facing an audience, holding microphones|лево|мини| Лав со Пети Шемел на премиерата на ''Hit So Hard'' во Музејот на модерна уметност, 2011 година
Во март 2009 г., модната дизајнерка Даун Симоранкир покренала тужба за клевета против Лав во врска со објава на Лав на нејзиниот профил на Твитер, која на крајот била подмирена за 450.000 долари. Во јуни 2009 година, *NME* објавил статија во која детално го опишува планот на Лав повторно да го обедини Hole и да издаде нов албум, *Nobody's Daughter*. *Nobody's Daughter* бил издаден на 27 април 2010 како албум Hole. За новата постава, Лав ги повикала гитаристот Мицко Ларкин, Шон Дејли (бас гитара) и Сту Фишер (тапани). *Nobody's Daughter* содржи материјали напишани и снимени за незавршениот соло албум на Лав, *How Dirty Girls Get Clean*, вклучувајќи ги „Pacific Coast Highway“, „Letter to God“, „Samantha“ и „Never Go Hungry“. Албумот претежно бил насочен на бурниот живот на Лав помеѓу 2003 и 2007 година, и имал полиран фолк рок звук и повеќе акустична гитара од претходните албуми на Hole.
[алт=Woman with hands on hips, with a guitar, speaking into a microphone|десно|мини| Лав на настап со Hole во [Москва, 2011 година]]
Првиот сингл од *Nobody's Daughter*  „Skinny Little Bitch“ бил објавен за промоција на албумот во март 2010 година. Албумот доби мешани критики. Лав и бендот биле на меѓународна турнеја од 2010 до крајот на 2012 година, промовирајќи ја плочата. Во 2011 година, Лав учествувала во *Hit So Hard*, документарец за времето кој колегата од бендот Шемел го провел во Hole.

Во мај 2012 година, Лав ја претставила својата прва уметничка колекција во Њујорк со наслов „А *таа не е ни убава*“, која содржела преку 40 цртежи и слики од Лав. Истата година, соработувала со Мајкл Стајп на песната „Рио Гранде“ за албумот на Џони Деп „*Son of Rogues Gallery*“, а во 2013 година, била ко-текстописец и вокално придонела за албумот на Fall Out Boy,  *Save Rock and Roll*, каде исто така се појавува во спотот на песната.

### 2013–2015: Враќање кон актерството; тужби за клевета
Откако се откажала од името Hole, настапувајќи како соло изведувач  од крајот на 2012 година, Лав пролетта 2013 година се појавила во рекламите за Ив Сен Лоран заедно со Ким Гордон и Ариел Пинк. Лав ја завршила својата соло турнеја низ Северна Америка кон средината на 2013 година.

Во јануари 2014, Лав била повторно тужена за клевета преку интернет од нејзината поранешна адвокатка Ронда Холмс, барајќи отштета од 8 милиони долари. Тоа бил прв случај за наводна клевета на Твитер во историјата на САД која завршил на суд. Поротата, сепак, застанала на страната на Лав. Но тужбата за клевета поднесена од модниот дизајнер Симоранкир во февруари 2014 година, резултираше со тоа што на Лав ѝ било наложено да плати 350.000 долари како надомест.

На 22 април 2014 година, Лав на BBC Radio 6 премиерно ја објавила песната „You Know My Name“ за да ја промовира својата турнеја низ Обединетото Кралство. Во интервју за Би-Би-Си, Лав открила дека таа и поранешниот гитарист на Hole, Ерик Ерландсон се смириле и заедно со поранешната басистка Мелиса Ауф дер Маур и тапанарот Пети Шемел вежбале нов материјал, иако не го потврдила повторното обединување на бендот.
алт=Woman onstage, holding guitar and looking down, smiling|лево|мини| Лав на настап во Вентура, Калифорнија, 2015 година
Лав била избрана да глуми споредна улога во неколку телевизиски серии во текот на 2014 година, како што се сериите *Синови на анархијата*, *[[Одмазда (ТВ серија)|Одмазда]]*, и *[[Империја (ТВ Серија)|Империја]]*. Песната „Walk Out on Me“, снимена заедно со Лав, била вклучена во албумот *Empire: Original Soundtrack from Season 1*, кој дебитирал на прво место на Billboard 200.

Во јануари 2015 г., Лав глумела во сценската продукција на Њујорк Сити, *Kansas City Choir Boy*, „поп опера“ од Тод Алмонд и заедно со него. Во април 2015 година, новинарот Ентони Боза ја тужел Лав, затоа што наводно го прекршила договорот за ко-пишување на нејзините мемоари. Лав настапила како воведен пејач на турнејата од Лана Дел Реј на Западниот брег во мај и јуни 2015 година. Тогаш, Лав го објавила синглот „ Miss Narcissist “. Била избрана и за споредна улога во филмот од Џејмс Франко „*[[Долгиот дом]]*“, заснован на романот од Вилијам Геј. Ова било нејзина прва филмска улога по повеќе од десет години; до 2022 година, филмот сѐ уште не е објавен.

### 2016 – денес: Мода и следна музика
десно|мини| Лав во 2016 година
Во јануари 2016 година, Лав објавила модна линија во соработка со Софија Аморусо, „Лав, Кортни“, со 18 парчиња што го одразуваат нејзиниот личен стил. Во ноември 2016 година, таа започнала да ја снима пилот програмата *„Кошмар на летната ноќ* “, антологиска Шекспирова драма, адаптирана за Lifetime. Таа ја глуми Кити Менендез во *[[Менендез: Крвни браќа]]*, биографски телевизиски филм заснован на животите на Лајл и Ерик Менендез, кој премиерно бил прикажан на Lifetime во јуни 2017 година.

Истата година, Лав добила улога во биографскиот филм на Џастин Кели, *JT LeRoy*. Во март 2018 година, се појавила во музичкото видео за „Tattooed in Reverse“ на Мерлин Менсон, а во април се појавила како судија на *[[Руполовата дрег трка]]*. Во декември, на Лав ѝ била одобрена забрана за приближување на Сем Лутфи, кој бил нејзин менаџер во претходните шест години, поради наводна вербална злоупотреба и вознемирување. Нејзината ќерка Френсис и сестрата Џејми, исто така, добиле забрана за приближување против Лутфи. Во јануари 2019 година, судија од округот Лос Анџелес ја продолжил тригодишната наредба на пет години, наведувајќи ја тенденцијата на Лутфи да „пленува луѓе“.

На 21 ноември 2019 година, Лав ја снимила песната „Mother“, напишана и продуцирана од Лоренс Ротман, како дел од саундтракот за хорор филмот *The Turning* (2020). Во јануари 2020 година, ја добила наградата икона на наградите  ; *NME* ја опиша како „една од највлијателните пејачки во алтернативната култура во последните 30 години“. Во март 2021 година, Лав потврдила дека била хоспитализирана поради акутна анемија во август 2020 година, и дека целосно закрепнала.

Во август 2022 година, Лав објавила де ги завршила нејзините мемоари, *Девојката со најмногу торта*, по речиси десетгодишно пишување.

## Дискографија

### Дискографија со Hole

* *Pretty on the Inside* (1991)
* *Live Through This* (1994)
* *Celebrity Skin* (1998)
* *Nobody's Daughter* (2010)

### Соло дискографија

* *America's Sweetheart* (2004)

## Филмографија

* *[[Сид и Ненси]]* (1986)
* *Право во пеколот* (1987)
* *Народот vs.* *Лери Флинт* (1996)
* *200 цигари* (1999)
* *Човек на Месечината* (1999)
* *Џули Џонсон* (2001)
* *Заробени* (2002)

## Библиографија

* 
* 
* 
* 

## Наводи

### Извори

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 

## Надворешни врски

* Courtney Love discography at Discogs 
* 
* 
* 
* Works by or about Courtney Love (library search via WorldCat)

Категорија:CS1 maint: bot: original URL status unknown
Категорија:Американски феминистки
Категорија:Живи луѓе
Категорија:Родени во 1964 година
Категорија:Статии со извори на француски (fr)
Категорија:Статии со hCards
Категорија:Американски пејачки
Категорија:Американски гитаристи
Категорија:Американски писателки од 21 век
Категорија:Американски писателки од 20 век
Категорија:Американски глумици
Категорија:Американски пејачи-текстописци
Категорија:Американски сликари
Категорија:Американци обвинети за напад
Категорија:Американци со англиско потекло
Категорија:Американци со кубанско потекло
Категорија:Американци со велшко потекло
Категорија:Глумици од Сан Франциско
Категорија:Пејачи од Сан Франциско
Категорија:Пејачи од Калифорнија
Категорија:Американски панк рок пејачи
Категорија:Женски панк рок пејачки
Категорија:Добитници на Златен глобус